Heinrich Roth

Heinrich Roth (født 18. desember 1620 i Dillingen i Tyskland, død 20. juni 1668 i Agra i India var en misjonær i India tilhørende jesuittordenen.

Han var en dyktig lingvist og sanskritolog som foruten sanskrit også behersket urdu og persisk.

Roth trådte inn i jesuittordenen den 25. oktober 1639. Han skulle egentlig til Abessinia og begav se landeveien via Smyrna (1650) og Ispahan (Persia) til Goa (1651). I 1656 misjonerte han i Srinagar i Stormogulens rike og i 1659 i Agra.

I 1662 tilsluttet han seg sin medbror pater Johann Grueber (1623–1680) som var på vei landeveien fra Kina til Europa og hvis reiseledsager pater Albert Dorville (1621–1662) var avgått med døden. I 1664 nådde de frem til Roma, der Roth kunne levere rikelig md materiale om Kina til sin medbror Athanasius Kircher (1602–1680). Det inngikk i Kirchers berømte verk China...illustrata (1667).

Fra Roma ble han utsendt til Nepal, men kom sammen med Grueber via Konstantinopel bare til stormogulens rike i India, og døde der i 1668.

Verker
Iter ex Agra Mogorum in Europam, ex relatione PP. Joannis Gruberi & Henrici Rothi, quod bis confecerunt, i: A. Kircher, China... illustrata, 1667, 19792, (eng.: (oversatt av Charles D. Van Tuyl) China Illustrata, 1987, 77 
De Propagatione Euangelii per S. Thomam Apostolum ejusque successores in universas Asiæ Orientalis Regiones facta, i: Kircher, l.c. 53-60, engl. 49-53
Elementa Lingua Hanscret (De Literis Brachmanum), i: Kircher, l.c. 162 f., engl. 153-158 
De alia fabulosa doctrina Brachmanum, id est, de decem Incarnationibus Dei, quas Gentiles Indiani extra & intra Gangem credunt, Kircher, l.c. 156-162, engl. 147-151
Relatio rervm notabilivm Regno Mogor in Asiâ, ..., 1665
Dessuten er en del brev bevart.

Referanser

Kategori:Tyske jesuitter
Kategori:Tyske katolske prester
Kategori:Tyske lingvister
Kategori:Sanskritgrammatikere
Kategori:Misjonærer i India
Kategori:Personer fra Dillingen an der Donau
Kategori:Tyske misjonærer
Kategori:Katolske misjonærer